আন্তর্জাতিক আদালতে ভারতের মনোনীত বিচারপতি দলবীর ভাণ্ডারি পুনর্নিবাচিত হলেন। তা সম্ভব হল শেষ মুহূর্তে ব্রিটেনের মনোনীত প্রার্থী নাম প্রত্যাহার করে নেওয়াতেই।
তবে ব্রিটেনের ক্রিস্টোফার গ্রীণউড নাম প্রত্যাহার করার পরে রাষ্ট্রপুঞ্জের সাধারণ সভার ১৮৩-১৯৩ ভোট ও নিরাপত্তা পরিষদের ১৫টি ভোটই ভারতের মনোনীত প্রার্থীর দখলে আসে।


বিচারপতি দলবীর সিংহ


গত ৭১ বছরে এই প্রথম আন্তর্জাতিক আদালতে ব্রিটেনের কোনও বিচারপতি থাকবেন না। 
নিউ ইয়র্ক থেকে এই নির্বাচনের ফলাফল ঘোষণা হতেই বিদেশমন্ত্রী সুষমা স্বরাজ টুইট করেন, ‘‘বন্দেমাতরম। ভারত আন্তর্জাতিক আদালতের নির্বাচনে জয়লাভ করল। জয় হিন্দ।’’

Vande Matram - India wins election to the International Court of Justice. JaiHind. #ICJ
— Sushma Swaraj (@SushmaSwaraj) November 20, 2017

প্রধানমন্ত্রী নরেন্দ্র মোদীও বিদেশমন্ত্রী সুষমা স্বরাজ ও তাঁর টিমকে শুভেচ্ছা জানান এই কূটনৈতিক সাফল্যের জন্য়। 

Congratulations to EAM @SushmaSwaraj and her entire team at MEA & diplomatic missions for their untiring efforts that have led to India’s re-election to ICJ. Our deep gratitude to all the members of UNGA as well as UNSC for their support and trust in India.
— Narendra Modi (@narendramodi) November 21, 2017

পরে ব্রিটেনও অবশ্য ভারতের প্রার্থী বিচারপতি ভাণ্ডারির জয়লাভে সন্তোষ প্রকাশ করেছে। রাষ্ট্রপুঞ্জে ব্রিটেনের স্থায়ী প্রতিনিধি ম্যাথু রায়ক্রফ্ট বলেন, ‘‘আমরা স্বাভাবিক ভাবেই হতাশ। তবে ছয় জন যোগ্য প্রার্থীর মধ্যে কঠিন প্রতিযোগিতা ছিল। ব্রিটেন জিততে না পারলেও, কাছের বন্ধু ভারত জিতেতে। আমরা রাষ্ট্রপুঞ্জ ও বিশ্বেও ভারতের সঙ্গে সহযোগিতা বজায় রেখেই কাজ করব।’’
এর আগে দু’বার এই নির্বাচন অসম্পূর্ণ থেকে যায়। কারণ সাধারণ সভা ও নিরাপত্তা পরিষদ— দুই কক্ষেই কোনও প্রার্থীকে নিরঙ্কুশ সংখ্যাগরিষ্ঠ ভোট পেতে হয়।
আন্তর্জাতিক আদালতের মোট ১৫ জন বিচারপতি আছেন। প্রতি তিন বছর অন্তর সেখানে এক-তৃতীয়াংশ বিচারপতির নির্বাচন হয়। প্রতি তিন বছর অন্তর নির্বাচিত বিচারপতিদের মধ্যে থেকেই একজন প্রেসিডেন্ট ও একজন ভাইস প্রেসিডেন্ট নির্বাচিত হন। 
এই আদালতেই পাকিস্তানের হাতে আটক কুলভুষণ যাদবের মৃত্যুদণ্ডের উপর ভারত ও পাকিস্তানের মধ্যে আইনি লড়াই চলছে।